ชวน เตรียมจับเข่าคุย จุรินทร์ หลังผลคะแนนเลือกตั้งประชาธิปัตย์น้อยเกินคาด ชี้ ผู้บริหารพรรคชุดใหม่ต้องพิจารณาจุดเด่น-จุดด้อย  นายชวน หลีกภัย อดีตประธานสภาฯ และอดีตหัวหน้าพรรคประชาธิปัตย์ กล่าวถึงผลการเลือกตั้ง ที่พรรคประชาธิปัตย์แพ้ยับเยินว่า หากมีเวลาต้องคุยกับ นายจุรินทร์ ลักษณวิศิษฎ์ รักษาการหัวหน้าพรรคประชาธิปัตย์ เพื่อประเมินผลการเลือกตั้งอีกครั้งหนึ่ง หากถามว่าได้บทเรียนอะไรนั้น ตนมองว่า พรรคฯมีประสบการณ์มา 77 ปี ไม่ใช่บทเรียน แต่คือประสบการณ์ที่ผู้บริหารพรรคชุดใหม่ต้องพิจารณาว่าที่ผ่านมามีจุดเด่นจุดด้อยอย่างไรเพื่อแก้ปัญหาต่อไป และต้องเรียนรู้ทุกครั้ง  เมื่อถามว่าผลคะแนนของ พรรคฯ ออกมาอย่างนี้ เป็นเพราะประชาชนอยากเปลี่ยนเอาคนรุ่นใหม่ขึ้นมาเป็นส.ส.หรือไม่ นายชวนให้ความเห็นว่า ตนคิดว่าส่วนหนึ่งเขาเบื่อของเก่าแน่นอน และอีกส่วนหนึ่งคือความรู้สึกกับรัฐบาล เวลาเราไปหาเสียงก็จะได้ยิน แต่เราไม่วิจารณ์ใครเขา เพราะประชาธิปัตย์ก็เป็นส่วนหนึ่งในรัฐบาล แต่ถ้าพูดความจริงผลงานของนายจุรินทร์ที่ทำเรื่องการเกษตร การประกันรายได้ ซึ่งต้องคอยดูต่อไปว่ารัฐบาลหน้าเขาจะทำอย่างไร เพราะในช่วงที่ผ่านมาการประกันรายได้สามารถทำให้เกษตรกร ชาวนาชาวไร่ ปาล์ม ข้าวโพด มีรายได้ที่แน่นอน ชาวบ้านได้เท่าไหร่ก็เท่านั้น ไม่ใช่ฝ่ายการเมืองโกง ไปแบบโครงการรับจำนำ ตนคิดว่าโครงการของเราเป็นสิ่งที่ชาวบ้านได้ แต่ชาวบ้านจะเห็นหรือไม่อีกเรื่องหนึ่ง เราก็ต้องยอมรับ  เมื่อถามว่าการเลือกหัวหน้า พรรค และกรรมการบริหารพรรคชุดใหม่ ควรจะเป็นคนรุ่นเก่าหรือรุ่นใหม่เข้ามาบริหาร นายชวนกล่าวว่า การเมืองเป็นของคนทุกรุ่น เราไม่มาเลือกว่ารุ่นเก่า รุ่นใหม่ รุ่นกลาง แต่ละรุ่นเขาก็มีศักยภาพของเขา คนรุ่นเก่าเขาก็มีอดีตที่จะช่วยพรรค คนรุ่นใหม่ก็จะมีความคิด มีเทคโนโลยีใหม่ๆเข้ามา ปัจจุบันก็เอามาเชื่อมต่อกัน พรรคประชาธิปัตย์จึงมีอดีต ปัจจุบัน และมีอนาคต  การเลือกตั้งรอบนี้เราก็ต้องยอมรับและดูโดยภาพรวมแล้ว เสียงของ พรรคฯ ลดลงมากกว่าที่เขาคาดหมายเยอะ ตนไม่ได้เป็นกรรมการบริหาร พรรคฯ แต่พยายามช่วยหาเสียงไปให้ได้ 77 จังหวัด เพื่อหวังว่าจะได้สส.บัญชีรายชื่อเข้ามามาก เพราะดูจากผลสำรวจของนิด้าโพลแล้วคาดว่าเราจะได้สส.บัญชีรายชื่อ5คน แต่พอไปได้สักระยะหนึ่งประมาณ40-50 จังหวัด นายบัญญัติ บรรทัดฐาน อดีตหัวหน้า พรรคฯ ได้ขอร้องให้ตนกลับไปช่วยในภาคใต้  ต่อมานายจุรินทร์ ก็โทรมาให้ตนลงไปใน 3 จังหวัดชายแดนภาคใต้ และทุกจังหวัดก็ขอให้ไปช่วย โดยนายบัญญัติได้บอกว่าสถานการณ์มันเปลี่ยนมีการใช้ระบบเงินรุนแรงมาก จึงขอให้ตนรีบกลับมา เพราะตนเป็นคนต่อต้านการซื้อเสียง จึงได้ใช้คำที่ว่า ชาวตรังใครอย่ามุ่งหวังซื้อด้วยเงินตรา ต้องเอามาใช้ใหม่ ในการรณรงค์การซื้อเสียง โดยนายจุรินทร์ก็คุยกับตนว่ามีระบบการยิงแล้ว แต่ก็เสียดายบัญชีรายชื่อเราได้ต่ำกว่าโพลที่คาดไว้ คือได้มาเพียง3คน นายชวนกล่าว  ผู้สื่อข่าวถามว่าในฐานะที่นายชวนมีสิทธิ์โหวตเลือกนายกรัฐมนตรี ขณะที่นายพิธา ลิ้มเจริญรัตน์  หัวหน้าพรรคก้าวไกล ได้เรียกร้องให้พรรคการเมืองต่างๆร่วมโหวตให้ตนเป็นนายกฯ นายชวนกล่าวว่า ตนคิดว่าอย่าไปก้าวก่ายคนอื่นเขาเลย แต่ละพรรคคิดอย่างไรก็ให้เขาคิดเอา และมีมติของเขาเอง ดังนั้นอย่าไปก้าวก่ายหรือลุกล้ำ ไม่ควรให้คนอื่นเขาคิดเหมือนตัวเอง แต่ละพรรคเขาคิดเองได้ และเขามีสติปัญญาที่จะคิดเองได้  ทั้งนี้ มองบทบาทของนายพิธาอย่างไร นายชวนกล่าวว่า ยังไม่ได้ตั้งรัฐบาลเลย แต่ก็ต้องยอมรับว่าในเสียงที่เขาชนะมา เขาก็ต้องให้ความเห็นเอง แต่เท่าที่ประเมินดูในเวลาที่เราออกไปหาเสียง จะพูดได้ว่าในท่ามกลางของการยิงด้วยเงิน พรรคก้าวไกลไม่มีครหาเรื่องนี้ แต่เขาใช้เรื่องการสร้างกระแสในโซเชียลมีเดียในการหาเสียง
ชวน นายชวน หลีกภัย ตน นายชวน ตน ตน นายชวน ตน ตน ตน ตน ตน ตน นายชวน นายชวน นายชวน ตน นายชวน
จุรินทร์ นายจุรินทร์ ลักษณวิศิษฎ์ นายจุรินทร์ นายจุรินทร์ นายจุรินทร์
ประชาธิปัตย์ พรรค พรรคประชาธิปัตย์ พรรคประชาธิปัตย์ พรรคประชาธิปัตย์ พรรคฯ พรรค พรรคฯ เรา เรา ประชาธิปัตย์ เรา เรา พรรค พรรค เรา พรรคประชาธิปัตย์ เรา พรรคฯ พรรคฯ เรา พรรคฯ เรา พรรคก้าวไกล เรา
นายบัญญัติ บรรทัดฐาน นายบัญญัติ
นายพิธา ลิ้มเจริญรัตน์ ตน ตัวเอง นายพิธา เขา เขา
พรรคก้าวไกล เขา